Document ID: 32007D0135

KOMISIJAS LĒMUMS
(2007. gada 23. februāris)
grozīt Lēmumu 2003/135/EK attiecībā uz grozījumiem klasiskā cūku mēra izskaušanas plānos savvaļas cūkām un savvaļas cūku ārkārtas vakcināciju pret klasisko cūku mēri atsevišķos Reinzemes-Pfalcas zemes (Vācija) apgabalos
(izziņots ar dokumenta numuru K(2007) 527)
(Autentisks ir tikai teksts vācu un franču valodā)
(2007/135/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK (1) par Kopienas pasākumiem klasiskā cūku mēra kontrolei, un jo īpaši tās 16. panta 1. punktu un 20. panta 2. punktu,
tā kā:
(1)
Komisijas 2003. gada 27. februāra Lēmums 2003/135/EK, ar ko apstiprina klasiskā cūku mēra izskaušanas plānu un savvaļas cūku ārkārtas vakcināciju pret klasisko cūku mēri Vācijas federālajās zemēs Lejassaksijā, Ziemeļreinā-Vestfālenē, Reinzemē-Pfalcā un Sārzemē (2), tika pieņemts kā viens no pasākumiem klasiskā cūku mēra apkarošanā.
(2)
Vācijas iestādes ir informējušas Komisiju par pēdējā laika norisēm slimības attīstībā savvaļas cūku vidū atsevišķos Reinzemes-Pfalcas apgabalos, kas robežojas ar Ziemeļreinu-Vestfāleni.
(3)
Vācijas un Francijas iestādes ir informējušas Komisiju par pēdējā laika norisēm slimības attīstībā savvaļas cūku vidū atsevišķos Reinzemes-Pfalcas apgabalos un tiem piegulošajos Francijas apgabalos.
(4)
Informācija vēstī, ka klasiskais cūku mēris savvaļas cūku vidū Vācijas teritorijā ir izskausts un savvaļas cūku vakcinācija un sērgas izskaušanas plāns vairs minētajos Vācijas teritorijas apgabalos nav jāpiemēro.
(5)
Tādēļ Lēmums 2003/135/EK ir attiecīgi jāgroza.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/135/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts Vācijas Federatīvajai Republikai un Francijas Republikai.
Briselē, 2007. gada 23. februārī

Labels: 0
18
20
6